CELEX: 32012R0399
Language: sl
Date: 2012-05-07 00:00:00
Title: Izvedbena uredba Komisije (EU) št. 399/2012 z dne 7. maja 2012 o uvrstitvi določenega blaga v kombinirano nomenklaturo

11.5.2012   
            
            
               SL
            
            
               Uradni list Evropske unije
            
            
               L 124/11
            
         IZVEDBENA UREDBA KOMISIJE (EU) št. 399/2012
   z dne 7. maja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Nesestavljeni izdelek (tako imenovana „varnostna mreža za trampolin“), ki zajema:
                  
                              —
                           
                           
                              mrežo s 6 zaskočnimi zapirali,
                           
                        
                              —
                           
                           
                              6 zgornjih kovinskih palic s prevleko iz celičaste plastične mase,
                           
                        
                              —
                           
                           
                              6 spodnjih kovinskih palic s prevleko iz celičaste plastične mase in varjenimi pritrdilnimi sponkami,
                           
                        
                              —
                           
                           
                              12 gumijastih trakov s kavlji,
                           
                        
                              —
                           
                           
                              12 vijakov z varnostnimi maticami.
                           
                        Vsaka zgornja palica se pritrdi na spodnjo palico, ki se nato pritrdi na noge trampolina s pomočjo vijakov in varnostnih matic.
                  Mreža je zašita v obliki cilindra in je v velikosti, ki ustreza določenemu trampolinu. Mreža ima vhodno odprtino, ki se lahko zapre z zadrgo.
                  Zaskočna zapirala na zgornjem delu mreže se pritrdijo na zgornji konec kovinskih palic.
                  Gumijasti trakovi s kavlji se uporabljajo za pritrditev spodnjega dela mreže na okvir trampolina.
               
               
                  9506 91 90
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature, opomba 1(t) k oddelku XI, opomba 3 k poglavju 95 ter besedilo oznak KN 9506, 9506 91 in 9506 91 90.
                  Varnostna mreža je zaradi oblike in značilnosti, zlasti dejstva, da je pripravljena za namestitev na določen trampolin zaradi kovinskih palic, vijakov, matic, zaskočnih zapiral in gumijastih trakov s kavlji, primerna za uporabo le z ustreznim trampolinom (glej opombo 3 k poglavju 95). Varnostna mreža se zato šteje kot dodatek k izdelku za splošno fizično počutje iz tarifne številke 9506.
                  Uvrstitev pod tarifno številko 5608 kot druge zagotovljene mreže je izključena, ker so izdelki iz poglavja 95 izključeni iz oddelka XI (glej opombo 1(t) k oddelku XI).
                  Zato je treba varnostno mrežo za trampolin uvrstiti pod oznako KN 9506 91 90 kot drugi izdelki in oprema za telovadbo, fizične vaje ali atletiko.